г)в точка 13) буква в) се заменя със следното:
 „в)
 за целите на проверката на доклад с базови данни, представен от оператора съгласно член 4, параграф 2, буква а) от Делегиран регламент (ЕС) 2019/331, или на доклад с данни за нов участник, представен от оператора съгласно член 5, параграф 2 от посочения регламент, или годишен доклад за равнището на дейност — всяко действие или бездействие на оператора, което противоречи на изискванията в плана относно методиката за мониторинг;“;
 д)добавя се следната подточка 30:
 „30)
 „период на докладване за равнището на дейност“ означава приложимият период, който предхожда представянето на годишния доклад за равнището на дейност съгласно член 3, параграф 1 от регламент за изпълнение (ЕС) 2019/1842.“;
 (3)Член 4 се заменя със следното:
 „Член 4
 Презумпция за съответствие
 Когато проверяващият орган докаже, че отговаря на критериите, установени в съответните хармонизирани стандарти, определени в член 2, точка 9 от Регламент (ЕО) No 765/2008, или в части от тях, чиито данни са били публикувани в Официален вестник на Европейския съюз, с изключение на член 7, параграфи 1 и 4, член 22, член 27, параграф 1, и членове 28, 31 и 32 от настоящия регламент се приема, че той отговаря на изискванията по глави II и III от настоящия регламент, доколкото приложимите хармонизирани стандарти обхващат тези изисквания.“;
 (4)В член 6 първият параграф се заменя със следното:
 „Провереният доклад за емисиите, докладът за тонкилометрите, докладът с базови данни, докладът с данни за нов участник и годишният доклад за равнището на дейност са надеждни за ползвателите. Те представят достоверно това, което имат за цел да представят или може основателно да се очаква, че представят.“;
 (5)Член 7 се изменя, както следва:
 а)параграф 4 се изменя, както следва:
 i)
 буква а) се заменя със следното:
 „а)
 докладът на оператор или оператор на въздухоплавателно средство е пълен и отговаря на изискванията съгласно приложение X към Регламент за изпълнение (ЕС) 2018/2066, съгласно приложение IV към Делегиран регламент (ЕС) 2019/331 или член 3, параграф 2 от регламент за изпълнение (ЕС) 2019/1842, според случая;“;
 ii)
 буква в) се заменя със следното:
 „в)
 операторът е действал в съответствие с изискванията на плана относно методиката за мониторинг съгласно член 8 от Делегиран регламент (ЕС) 2019/331, одобрен от компетентния орган, когато става въпрос за проверка на доклад с базови данни на оператор, доклад с данни за нов участник; или годишен доклад за равнището на дейност;“;
 б)параграф 5 се заменя със следното:
 „5.
 Ако проверяващият орган установи, че операторът или операторът на въздухоплавателно средство не спазва разпоредбите на Регламент за изпълнение (ЕС) 2018/2066, на Делегиран регламент (ЕС) 2019/331 или на Регламент за изпълнение (ЕС) 2019/1842, това нарушение се вписва в доклада от проверката, дори ако съответният план за мониторинг или план относно методиката за мониторинг, според случая, е одобрен от компетентния орган.“;
 (6)Член 10, параграф 1 се изменя, както следва:
 а)буква з) се заменя със следното:
 „з)
 годишните доклади на оператора или оператора на въздухоплавателно средство за емисиите и за тонкилометрите, доклада с базови данни, доклада с данни за нов участник или годишния доклад за равнището на дейност,